Likumprojekts

**Grozījumi Republikas pilsētu un novadu vēlēšanu komisiju un vēlēšanu iecirkņu komisiju likumā**

Izdarīt Republikas pilsētu un novadu vēlēšanu komisiju un vēlēšanu iecirkņu komisiju likumā (Latvijas Republikas Saeimas un Ministru Kabineta Ziņotājs, 1995, 12.nr.; 1998, 15.nr.; 2000, 23.nr.; 2002, 15.nr.; 2004, 5.nr.; 2006, 20.nr.; 2008, 24.nr.) šādus grozījumus:

3.pantā:

izteikt piekto daļu šādā redakcijā:

"(5) Vēlēšanu (balsošanas) sarīkošanai nepieciešamās materiālās vērtības ir pašvaldības manta. Ar telpu iekārtošanu (darba vietas aprīkošanu) un uzturēšanu saistītos izdevumus sedz no republikas pilsētas vai novada budžeta. Vēlēšanu (balsošanas) sarīkošanai nepieciešamās valsts vai pašvaldības īpašumā (valdījumā) esošās telpas ierādāmas bez nomas maksas.";

papildināt pantu ar sesto daļu šādā redakcijā:

"(6) Kārtību, kādā plāno, nošķir un uzskaita valsts budžeta līdzekļus Saeimas vēlēšanu, Eiropas Parlamenta vēlēšanu vai tautas nobalsošanas nodrošināšanai, ja tās notiek vienlaikus ar pašvaldību domes vēlēšanām, nosaka Centrālā vēlēšanu komisija."

Finanšu ministra vietā –

ekonomikas ministrs

A.Kampars